Etnografia Muzeo en Ĝenevo

eta|La malnova konstruaĵo de la Musée d’ethnographie de Genève 
La Etnografia Muzeo en Ĝenevo (, akronime MEG) estas muzeo en Ĝenevo, Svislando; establita en 1901 pro iniciato de profesoro Eugène Pittard, la unua profesoro pri etnografio en Ĝenevo . La muzeo estas unu el la plej gravaj en sia fako en Svislando. Granda parto de la kolektoj de la muzeo estas havebla per la interreto.  

La muzeo situas en la urbocentro; tri konstruaĵoj, la malnova muzeokonstruaĵo, la nova MEG kaj bazlernejo, situas ĉirkaŭ kvadrata korto kun arboj kaj floroj .

En 2014, la muzeo malfermis sian novan konstruaĵon. Ĝi estas pagodforma konstruaĵo, dezajnita fare de Graber Pulver Architekten AG. La ekspozicioj kaj aŭditorio estas sur la kela etaĝo, la kafejo, muzeobutiko kaj akceptejo estas sur la unua etaĝo, kiu turniĝas al la ĝardeno. En la supra etaĝo oni trovos la bibliotekon, kiu estas nomita laŭ la malavara donacanto, Marie Madeleine Lancoux. En la biblioteko, vizitantoj povas aŭskulti muzikon el la tuta mondo. La malnova konstruaĵo de la muzeo ankaŭ estis renovigita, kaj hodiaŭ enhavas regionon por etna muziko.

La muzeo estas sur la Svisa Varlisto de Kultura Propraĵo de Nacia kaj Regiona Signifo.

En 2017, la muzeo ricevis la premion kiel Muzeo de la Jaro en Eŭropo.

 Galerio 

 Referencoj 

 Eksteraj ligiloj 

 Retejo de la Musée d'ethnographie de Genève

Kategorio:Informkesto mapligilo sen OSM-rilata ID sur Vikidatumoj
Kategorio:Etnografio
Kategorio:Muzeoj en Svislando
Kategorio:Konstruaĵoj en Ĝenevo